CELEX: 62015TN0231
Language: sk
Date: 2015-05-05 00:00:00
Title: Vec T-231/15: Žaloba podaná 5. mája 2015 – Haswani/Rada

29.6.2015   
            
            
               SK
            
            
               Úradný vestník Európskej únie
            
            
               C 213/40
            
         Žaloba podaná 5. mája 2015 – Haswani/Rada
   (Vec T-231/15)
   (2015/C 213/65)
   Jazyk konania: francúzština
   
      Účastníci konania
   
   
      Žalobca: George Haswani (Yabroud, Sýria) (v zastúpení: G. Karouni, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil vykonávacie nariadenie Rady (EÚ) 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii v rozsahu, v akom sa týka žalobcu,
            
         
               —
            
            
               zrušil vykonávacie rozhodnutie Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii v rozsahu, v akom sa týka žalobcu,
            
         
               —
            
            
               v dôsledku toho nariadil výmaz mena pána Georgea Haswani z príloh pripojených k vyššie uvedeným aktom,
            
         
               —
            
            
               uložil Rade povinnosť zaplatiť sumu 7 00  000 eur ako náhradu škody za všetky spôsobené ujmy,
            
         
               —
            
            
               uložil Rade povinnosť znášať jej vlastné trovy konania a nahradiť trovy konania vynaložené žalobcom, ktorých výšku si vyhradzuje právo odôvodniť počas konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod založený na porušení práva na obranu, práva na predchádzajúce vypočutie a práva na spravodlivé súdne konanie.
            
         
               2.
            
            
               Druhý žalobný dôvod založený na porušení povinnosti odôvodnenia, keďže odôvodnenie napadnutých aktov je nedostatočné a nepresné.
            
         
               3.
            
            
               Tretí žalobný dôvod založený na zjavne nesprávnom posúdení a nedostatku dôkazov, pretože neexistovali skutočné a závažné dôvody pre prijatie reštriktívnych opatrení proti žalobcovi.
            
         
               4.
            
            
               Štvrtý žalobný dôvod založený na porušení všeobecnej zásady proporcionality.
            
         
               5.
            
            
               Piaty žalobný dôvod sa týka návrhu žalobcu na náhradu škody.